Die goeie nuus van Jesus Christus - www.bybelkennis.co.za
by Coen Slabber · Published 13/01/2016 · Updated 17/11/2015
“In our own woundedness, we can become sources of life for others.” Henri Nouwen
Watter hoop het ‘n mens teen ‘n vyand soos die Satan? Ons kan nie eers ons vyand sien nie. Ons stryd is nie teen vlees en bloed nie, maar teen elke mag en gesag, teen elke gees wat heers oor hierdie sondige wêreld, teen elke bose gees in die lug (Efesiërs 6:12). Daar is net een antwoord: Soek julle krag in die Here en in sy groot mag (Efesiërs 6:10). In dieselfde gedeelte waarin Johannes sy volgelinge teen vals profete waarsku, verseker hy hulle: Julle behoort aan God, liewe kinders, en het die vals profete klaar oorwin omdat Hy wat in julle is, groter is as die duiwel, wat in die wêreld is (1 Johannes 4:4).
Satan kan God nie oorwin nie. As God sy mag in ons en vir ons gebruik, kan Satan ons nie oorwin nie. En die Seun van God het juis gekom om die werk van die duiwel tot niet te maak (1 Johannes 3:8). Jesus stuur sy apostels as sy boodskappers om sy goeie nuus te verkondig.
Ons wêreld is die toneel van ‘n groot oorlog tussen God en Satan. Die mens kan kies wie hy wil aanbid en dien. Satan gebruik leuens, misleiding en ons begeertes om ten gunste van hom te kies. So kry hy ons sover om sy bose pad te kies – opstand teen God. Maar God se mag is groter as dié van Satan. Deur Jesus Christus kan ons by God in sy oorwinning oor Satan aansluit.
Ons aanbidding en gehoorsaamheid moet aan God ons ewige Koning behoort.
As God vir ons is, hoekom … ?
Laaste 7 Dae: 5,360
Laaste 30: 23,667
Laaste 365 Dae: 466,071